钦定古今图书集成/明伦汇编/氏族典/第636卷 > 《郑樵通志》 > 和速嘉安礼
## 钦定古今图书集成/明伦汇编/氏族典/第636卷 > 《郑樵通志》 > 和速嘉安礼

按《金史和速嘉安礼传》：“‘安礼，字子敬，本名酌，大名路
人。颖悟博学，淹贯经史，大定二十八年进士。至宁末，
为泰安州刺史。贞祐初，山东被兵，郡县望风而遁。或
劝安礼去之，安礼曰：我去，城谁与守，且避难，负国家
之恩乎’？乃团练缮完，为御守计。已而大元兵至，战旬
日不能下，谓之曰：‘此孤城耳，内无粮储，外无兵援，不
降无遗类矣’。”安礼不听。城破被执，初不识其为谁，或
妄以酒监对。安礼曰：“我刺史也，何以讳为？”使之跪，安
礼不屈，遂以戈撞其胸而杀之。诏赠泰定军节度使，
谥坚贞。